ജപ്തി നടപടികള് തടയും: കെഎഫ്എ മാനന്തവാടി: കൃഷിക്കാരെ സഹായിക്കാന് സര്ക്കാര് പ്രഖ്യാപിച്ച വായ്പ മൊറോട്ടോറിയം കര്ഷകരെ സഹായിക്കുന്നതിന് പകരം ആത്മഹത്യയിലേക്ക് തളളി വിടുകയാണന്ന് കേരള ഫാര്മേഴ്സ് അസോസിയേഷന് ആരോപിച്ചു. വന്യമൃഗ ശല്യം, രണ്ട് വര്ഷത്തെ പ്രളയം, കോവിഡ്, വരള്ച്ച, രോഗബാധ, കാര്ഷിക ഉല്പന്നങ്ങളുടെ വിലത്തകര്ച്ച എന്നിവമൂലം ബുദ്ധിമുട്ടുന്ന കര്ഷകരെ ബാങ്കുകള് നിരന്തരം ജപ്തി നോട്ടീസ് അയച്ച് പീഡിപ്പിക്കുകയാണന്ന് യോഗം കുറ്റപ്പെടുത്തി. ചെയര്മാന് സുനില് മഠത്തില് അധ്യക്ഷത വഹിച്ചു. പൗലോസ് വെള്ളമുണ്ട, മാത്യു പനവല്ലി, കെ.എം. ഷിനോജ്, പോള് തലച്ചിറ, ഇന്ദിര ഒഴക്കോടി, ആലിയ കമ്മോം, ജൂബിന കമ്മോം എന്നിവര് പ്രസംഗിച്ചു.